MOSSELBAAI NUUS - Met Februarie wat alweer vinnig tot 'n einde haas is dit wonderlik om te berig dat die Mosselbaai-gholfklub steeds 'n miernes van bedrywighede is.
Elke dag word nuwe gesigte opgemerk en die ervaring wat hulle by die klub ondervind verseker dat hulle nog vele besoeke sal aflê.
Algemene bestuurder, Graeme Viljoen, kan opreg trots wees op wat hy al verrig het in die tyd wat hy die leisels oorgeneem het.
'n Totaal van164 spelers het mekaar op Woensdag, 14 Februarie die stryd aangesê in die individuele stablefordkompetisie.
In die A-afdeling het 'n getroue en gereelde besoeker aan die prystafel, Francois de Villiers, geseëvier met 40 punte.